EkBass/fiwiki-20250220-pages-articles huggingface dataset:
D-tuotanto

D-tuotanto Ilkka Lipsanen tai D-Tuotanto Ky on Ilkka Lipsasen eli Dannyn 16. syyskuuta 1966 perustama eräs Suomen vanhimmista ohjelmatoimistoista. Se on perustamisestaan lähtien vastannut Dannyn ohjelmatoiminnasta, mutta sen kautta suosioon on noussut lisäksi noin sata muuta artistia, kuten Kirka, Markku Aro, Topi Sorsakoski, Virve Rosti ja Ami Aspelund. Sen listoille kuului aikoinaan myös iäkkäämpiä tähtiä, kuten Tapio Rautavaara, Olavi Virta, Tauno Palo ja Ansa Ikonen. Yrityksen perustamisen syynä oli alun perin se, että Dannyn manageri Tappi Suojanen ei suostunut korottamaan Dannyn palkkaa. Parhaimmillaan yritys työllisti 360 henkilöä ollen Suomen suurin ohjelmatoimisto. Ilkka Lipsasen mukaan suosio perustui muun muassa siihen, että yritys pyrki noudattamaan sääntöjä. Lipsanen oli huomannut, ettei alalla noudatettu työlainsäädäntöä, minkä lisäksi tiedon puutteen takia vallalla oli turvaton ja levoton ilmapiiri. Työntekijät eivät tunteneet oikeuksiaan, ja monet ohjelmatoimistot jättivät työntekijöilleen kuuluvat sosiaalimaksut ja vakuutukset kokonaan maksamatta. Lisäksi D-tuotanto panosti keikkojen maantieteelliseen ketjuttamiseen, kun aiemmin esiintymisiä oli Suomessa tehty etäisyyksistä riippumattomalla ”tikkataulumyynnillä”. D-tuotanto hajosi vuonna 1974, kun muun muassa Kirka, Kisu ja Markku Aro perustivat yhdessä oman ohjelmatoimistonsa. Siitä lähtien D-tuotanto on toiminut pienempimuotoisena. Vuonna 2024 yritys toimi Espoossa. Ilkka Lipsanen palkittiin syyskuussa 2016 Keskuskauppakamarin kultaisella ansiomerkillä tunnustuksena ansiokkaasta työstään D-Tuotanto Ky:ssä 50 vuoden ajan. == Lähteet == Luokka:Danny Luokka:Suomalaiset tuotantoyhtiöt
Kurt Mattson

Kurt ”Kurre” Mattson (26. toukokuuta 1937 – syyskuu 2008) oli ruotsalainen rumpali. Hän soitti 1960-luvun alkupuoliskolla Jan Rohde & The Adventurers -yhtyeessä, kunnes liittyi suomalaiseen Danny & The Islandersiin keväällä 1964. Yhtye kuitenkin hajosi jo saman vuoden syksyllä, kun laulusolisti Danny lähti armeijaan. Tämän jälkeen Mattson soitti muun muassa Jormas-yhtyeessä, mutta palasi jälleen Dannyn yhteistyökumppaniksi vuonna 1967. Mattson oli vasenkätinen, mutta soitti rumpuja oikeakätisesti. Mattson asui pitkään Suomessa ja meni naimisiin suomalaisen naisen kanssa. Hän lopetti rumpujen soittamisen saatuaan sydäninfarktin, muutti takaisin Ruotsiin ja vaihtoi ammattia. Viimeiseksi yhteistyöksi Dannyn kanssa jäi vierailu Danny-show’n 30-vuotisjuhlakonsertissa Helsingin Kulttuuritalolla syksyllä 1996. Mattson kuoli keuhkosyöpään syyskuun 2008 puolivälin jälkeen. Dannyn mukaan Mattsonia pidettiin 1960-luvun parhaana ruotsalaisena rock and roll -rumpalina. Mattsonin kanssa Islandersissa ja Jormaksessa soittanut Pepe Willberg on kuvannut hänen soittoaan hyvin määrätietoiseksi, rajuksi ja aggressiiviseksi. Willbergin mukaan Mattsonin soitto aiheutti hänessä fyysisen tunteen siitä, kuinka joku olisi nostanut häntä ilmaan. == Lähteet == Luokka:Ruotsalaiset rumpalit Luokka:Vuonna 1937 syntyneet Luokka:Vuonna 2008 kuolleet
Nicholas Kujala

Nicholas Kujala (s. 15. toukokuuta 1995 Espoo) on suomalainen nuorisopoliitikko. Hän toimi Nuorten Pohjoismaiden Neuvoston puheenjohtajistossa Pohjoismaiden Keskustanuorten edustajana 2018–2019 sekä presidenttinä vuosina 2019-2020https://unginorden.org/wp- content/uploads/2019-UNR-slutdokument.pdf ja on Ruotsalaisen kansanpuolueen jäsen. == Koulutus == Kujala valmistui ylioppilaaksi Ruotsalaisen normaalilyseon lukiosta vuonna 2015Nicholas Kujala LinkedIn. Viitattu 23.6.2023 . Hän opiskelee geologiaa Helsingin yliopistossa.Lär känna SU:s förbundsstyrelse Svenks Undom 2.7.2019, viitattu 23.6.2023 == Politiikka == === Puoluepoltiikka === Kujala toimi Suomen ruotsalaisen kansanpuolueen (RKP) puoluevaltuuston jäsenenä vuodesta 2018 vuoteen 2022. Hän oli ehdolla eduskuntavaaleissa 2015 Uudenmaan vaalipiirissä ja kuntavaaleissa 2017 Espoon vaalipiirissä muttei tullut valituksi. Kujala oli myös ehdolla kuntavaaleissa 2021 Espoossa. Kujala oli Espoon suomenkielisen opetus- ja varhaiskasvatuslautakunnan varajäsen 2017–2018. Kujala toimi RKP-nuorten varapuheenjohtajana neljä vuotta vuodesta 2018 vuoteen 2022. Hän on johtanut järjestön koulutuspoliittista valiokuntaa toimintavuonna 2013–2014. Kujala erosi RKP:stä Orpon hallituksen nimittämisen jälkeen, koska hän vastusti puolueen osallistumista hallitukseen. Hän sanoi syiksi esimerkiksi pakolaiskiintiön laskun sekä polttoaineiden hiilidioksidiveron alentamisen. Vuonna 2024 Kujala kuitenkin liittyi takaisin puolueeseen, kun hänet nimitettiin RKP:n kansanedustaja Christoffer Ingon avustajaksi eduskunnassa. === Nuorisopolitiikka === Kujala oli Espoon nuorisovaltuuston jäsen vuodesta 2010 vuoteen 2016. Hän toimi nuorisovaltuuston varapuheenjohtajana vuonna 2012 ja puheenjohtajana 2014. Vuonna 2014 hän edusti myös nuorisovaltuustoa Espoon kaupunginvaltuustossa. Hän oli Finlands Svenska Skolungdomsförbundin puheenjohtaja vuosina 2015–2017. Kujala oli yhden kauden Opiskelun ja koulutuksen tutkimussäätiö Otus rs. hallituksessa vuosina 2016–2018. Kujala on toiminut Suomen nuorisoalan kattojärjestö Allianssi ry:n (aiemmin Suomen nuorisoyhteistyö Allianssi ry) hallituksen jäsenenä vuodesta 2016 vuoteen 2019. Kujala on edustanut vuodesta 2018 järjestöjä RKP-nuoret, Ungmartha rf ja Finlands Svenska Ungdomsförbund FSU Allianssin hallituksessa. Kujala oli Allianssin osallisuus ja vaalit -luottamushenkilöryhmän jäsen vuonna 2018 ja kansainvälinen nuorisopolitiikka -luottamushenkilöryhmän jäsen vuonna 2019. Kujala valittiin Allianssin kansainvälisen kattojärjestön European Youth Forumin hallitukseen vuonna 2022. Hän oli myös ehdolla järjestön varapresidentiksi vuonna 2024, mutta ei tullut valituksI. == Lähteet == Luokka:Suomen ruotsalaisen kansanpuolueen poliitikot Luokka:Vuonna 1995 syntyneet Luokka:Elävät henkilöt
Sandaré

Sandaré on maalaiskunta ja sen keskuskylä Kayesin alueen Nioron piirissä Malissa. Se sijaitsee 107 kilometriä Niorosta lounaaseen. Kunnassa on 25 600 ja kylässä 4 100 asukasta (vuonna 2009). Sandarén kunnan pinta-ala on 2 330 neliökilometriä. Se rajoittuu pohjoisessa Nioron piirin Diaye Couran ja Gavinanén, idässä Simbin, etelässä Diéman piirin Lakamanén ja Bafoulabén piirin Diakonin sekä lännessä Yélimanén piirin Tringan, Soumpoun, Fangan ja Kirané Kaniagan kuntiin. Seutu kuuluu Sahelin vyöhykkeeseen. Pysyviä vesistöjä ei ole. Kuntaan kuuluu 22 kylää. Asukkaista kolme neljäsosaa on bambaroita ja loput soninkeja, fulbeja ja diawandoja. Vallitseva uskonto on islam. Sandarén kautta kulkee Bamakosta Dakariin johtava maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi, maapähkinä, riisi, maapapu ja salottisipuli. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. ==Lähteet== Luokka:Malin kunnat Luokka:Nioron piiri
Fisher’s Hillin taistelu

Fisher's Hillin taistelu () oli Shenandoahin piirikunnassa Virginiassa 21. syyskuuta – 22. syyskuuta 1864 käyty Yhdysvaltain sisällissodan taistelu. Taistelussa Unionin kenraalimajuri Philip Sheridanin joukot löivät Konfederaation kenraaliluutnantti Jubal Earlyn joukot. == Tapahtumien kulku == Sheridanin ja Earlyn joukot kävivät 19. syyskuuta 1864 Kolmannen Winchesterin taistelun, joka päättyi Sheridanin johtamien Unionin joukkojen voittoon. Taistelun jälkeen Early vetäytyi Strasburgin eteläpuolella sijaitsevalle Fisher’s Hillille, jossa Earlyn joukot ryhmittyivät vahvaan puolustusasemaan. Fisher’s Hillin taistelu alkoi 21. syyskuuta, kun Sheridanin joukot lähtivät etenemään kohti Earlyn joukkojen asemia. Sheridanin joukoilla oli kamppailussa selkeä miesylivoima, sillä heillä oli noin 29 400 miestä Earlyn 9 500 miestä vastaan. Taistelun ensimmäisenä päivänä Sheridanin joukot pakottivat Earlyn joukkoja perääntymään ja saivat itselleen paremmat asemat. Seuraavana päivänä Unionin George Crookin johtama osasto saartoi Earlyn joukot ja aloitti noin kello 16 laajan hyökkäyksen yhdessä Sheridanin johtamien joukkojen kanssa. Konfederaation ratsu- ja jalkaväkijoukot eivät pystyneet vastaamaan hyökkäykseen, minkä seurauksena Konfederaation puolustus romahti ja Early päätti vetäytyä taistelusta. Early veti joukkonsa Waynesboron lähellä sijaitsevaan Rockfish Gapiin. Earlyn vetäydyttyä Unionin joukot pääsivät liikkumaan vapaasti Shenandoahin laakson läpi. Unionin joukot käyttivät tilaisuutta hyväkseen ja polttivat laaksossa sijainneet myllyt ja ladot. == Taistelupaikka nykyään == Sisällissodan taistelupaikkoja suojeleva American Battlefield Trust -yhdistys on hankkinut osan taistelupaikasta itselleen suojelua varten. Yhdistyksen suojeleman alueen kokonaispinta-ala oli vuonna 2018 yhteensä noin 1,7 neliökilometriä. == Lähteet == Luokka:Yhdysvaltain sisällissodan taistelut Luokka:Shenandoahin piirikunta Yhdysvaltain sisällissodassa Luokka:Vuoden 1864 sotahistoria
Juhani Kivelä

Juhani Kivelä (s. 1. maaliskuuta 1934 Nokia) on suomalainen metsänhoitaja, hallintotieteiden ja valtiotieteiden tohtori sekä emeritusvaltiosihteeri. == Elämä ja ura == Juhani Kivelä on toiminut Valtiovarainministeriön hallinnollisena alivaltiosihteerinä (1989–1999), Elinkeinoelämän valtuuskunnan EVAn, johtajana ja varatoimitusjohtajana (1980–89), Rantaloma/Rantasipi Oy:n toimitusjohtajana (1965–80), Metsähallituksen Viitasaaren hoitoalueen apulaismetsänhoitajana (1963–65), Yhtyneet Paperitehtaat Oy:n hankintametsänhoitajana (1961–62) ja Kansallisosakepankki KOP:n Viitasaaren konttorin johtajana (1959–61). Juhani Kivelän hallintotieteen alan väitöskirja Valtiokonsernin talousohjauksen tila – tuki vai taakka? julkaistiin Tampereen yliopistossa 2010. Hän jatkoi tutkimustyötään ja hänen toinen väitöskirjansa Hiljainen hälytys – Yhteiskunnan häiriötilanteiden hallinnan tila vuosina 2012–2014", valtiotieteen alalta, julkaistiin Helsingin yliopistossa 2016. Kivelän harrastuksia ovat olleet partio ja suunnistus, hiihto ja pyöräily. Hänellä on suunnistuksessa kaksi nuorten Suomen viestimestaruutta vuosilta 1951 ja 1952. Juhani Kivelän isä oli kansanedustaja ja Mannerheim-ristin ritari Eero Kivelä, veli emeritus puoluesihteeri Pekka Kivelä ja poika on Sitran johtaja Antti Kivelä. == Lähteet == == Kirjallisuutta == * * Luokka:Suomalaiset metsänhoitajat Luokka:Valtiovarainministeriön valtiosihteerit ja kansliapäälliköt Luokka:Suomalaiset alivaltiosihteerit Luokka:Vuonna 1934 syntyneet Luokka:Elävät henkilöt
National Enquirer

National Enquirer on Yhdysvalloissa ilmestyvä tabloid-kokoinen viikkolehti, jonka julkaisija on American Media, Inc. Se on perustettu vuonna 1926 New Yorkissa nimellä The New York Enquirer. Amerikanitalialainen Generoso Pope Jr. osti sen 1950-luvulla ja muutti nimen muotoon National Enquirer. Lehden sisältö painottui silloin väkivaltaan ja omituisiin ilmiöihin. 1960-luvulla Pope halusi saada lehden myytäväksi supermarketteihin, joten sen sisältöä muutettiin laajemmalle yleisölle sopivaan suuntaan. Pope kuoli vuonna 1988, jonka jälkeen Enquirer myytiin uusille omistajille. Lehden levikki oli Popen kuolinvuonna yli 4,5 miljoonaa. National Enquirerilla on maine keksittyjen juttujen levittäjänä, mutta se on toisinaan paljastanut myös faktoja, jotka on sen jälkeen julkaistu muissa lehdissä. 1990-luvulla lehti löysi kuvia, joissa O. J. Simpsonilla oli jalassaan kengät, jotka sopivat hänen entisen vaimonsa murhapaikalta löytyneisiin verijälkiin. Vuonna 1987 Enquirer julkaisi tunnetun ”Monkey Business” -kuvan, jossa demokraattisen puolueen presidenttiehdokkuutta tavoitellut Gary Hart piti sylissään valokuvamalli Donna Ricea. Vuoden 2016 presidentinvaalien alla lehti tuki voimakkaasti Donald Trumpia ja julkaisi negatiivisia juttuja Hillary Clintonista. Enquirer maksoi valokuvamalli Karen McDougalille haastattelusta, jossa tämä kertoi suhteestaan Trumpiin, mutta tietoja ei julkaistu. Lehteä ei kuitenkaan syytetä kampanjarahoituslakien rikkomisesta, koska se on suostunut syyttäjien kanssa yhteistyöhön muissa Trumpia koskevissa asioissa. ==Lähteet== Luokka:Yhdysvaltalaiset aikakauslehdet
Bartolomeo Colombo

Bartolomeo Colombo (1400-luku Genova, Genovan tasavalta – 1514 / 1515 Santo Domingo, Hispaniola) oli italialainen tutkimusmatkailija sekä taitava kartografi ja kosmografi. Hän oli Kristoffer Kolumbuksen veli. Perimätiedon mukaan Bartolomeo Colombo vieraili Englannin kuningaskunnan kuninkaan Henrik VII:n luona vuonna 1484 ja antoi tälle maailmankartan näyttäen maat, jonne hän halusi veljensä kanssa matkustaa. Hän matkusti veljensä kanssa Hispaniolaan vuonna 1494 ja auttoi tätä sotimaan maan alkuperäiskansan kukistamiseksi. Kun Kristoffer palasi Espanjaan vuonna 1496, Bartolomeo siirtyi siirtomaan johtoon. Bartolomeo palasi Espanjaan sen jälkeen, kun hän oli ensiksi saanut aikaan ja lopuksi kukistanut siirtomaassa tapahtuneen kapinan. Vuonna 1502 hän liittyi mukaan veljensä viimeiseen transatlanttiseen tutkimusretkeen, jonka ansiosta he löysivät Veraguan kultaesiintymät nykyisen Panaman alueella. Kristoffer Kolumbus nimesi Saint-Barthélemyn saaren Bartolomeon mukaan. ==Lähteet== ==Aiheesta muualla== Luokka:Italialaiset tutkimusmatkailijat Luokka:1400-luvulla syntyneet Luokka:1510-luvulla kuolleet
Molybdeeniheksafluoridi

Molybdeeniheksafluoridi (MoF6) eli molybdeeni(VI)fluoridi on molybdeenin ja fluorin muodostama epäorgaaninen molekyyliyhdiste. Yhdistettä käytetään molybdeenipinnoitteiden valmistamiseen ja orgaanisen kemian synteeseissä reagenssina. ==Ominaisuudet, valmistus ja käyttö== Huoneenlämpötilassa molybdeeniheksafluoridi on väritöntä nestettä. Sen kiehumispiste on poikkeuksellisen matala, 35 °C, ja tämän vuoksi se on helposti haihtuvaa. Molybdeeniheksafluoridi reagoi kiivaasti veden ja proottisten orgaanisten liuottimien kanssa. Tällöin muodostuu muun muassa molybdeenioksifluoridia (MoOF4). Yhdiste liukenee hiilivetyihin ja halogenoituihin hiilivetyihin.François Mathey: Molybdenum(VI) Fluoride, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 17.12.2018. Kiinteällä molybdeeniheksafluoridilla on kaksi kidemuotoa, jotka ovat alkeiskopiltaan kuutiollinen korkeamman lämpötilan muoto ja alkeiskopiltaan ortorombinen matalan lämpötilan kidemuoto. Molybdeeniheksafluoridia valmistetaan kuumentamalla molybdeenijauhetta ja fluoria 200 °C:n lämpötilaan. :Mo + 3 F2 → MoF6 Molybdeeniheksafluoridia käytetään molybdeenin sekä molybdeenin ja volframin seosohutkalvojen valmistamiseen kemiallisella kaasufaasipinnoitusmenetelmällä. Orgaanisen kemian synteeseissä molybdeeniheksafluoridia käytetään fluoraavana tai hapettavana ja fluoraavana reagenssina. ==Lähteet== Luokka:Fluoriyhdisteet Luokka:Molybdeeniyhdisteet
The Rain (televisiosarja)

The Rain on tanskalainen post-apokalyptinen televisiosarja, jonka esittäminen alkoi Netflixissä 4. toukokuuta 2018. Sarjan ovat luoneet Jannik Tai Mosholt, Esben Toft Jacobsen ja Cristian Potalivo. Toukokuussa 2018 Netflix ilmoitti sarjan saavan jatkoa toisella tuotantokaudella, joka kuvattiin loppuvuonna 2018 ja julkaistiin 23. toukokuuta 2019. == Sarjan lähtötilanne == Sateen levittämä virus tuhoaa lähes kaiken elämän Skandinaviassa. Tanskalaiset sisarukset Simone ja Rasmus pääsevät suojaan isänsä Frederikin työnantajan, lääkeyhtiö Apollonin rakennuttamaan bunkkeriin. Kuuden vuoden jälkeen sisarukset lähtevät etsimään isäänsä, joka ei lupauksestaan huolimatta palannut takaisin bunkkeriin lastensa luo. Matkalla Tanskan ja Ruotsin halki kohti lääkeyhtiön päämajaa he tutustuvat sateesta selviytyneisiin. == Näyttelijät == == Tuotanto == Ensimmäisen tuotantokauden kuvaukset aloitettiin Tanskassa ja Ruotsissa kesäkuussa 2017. Toisen tuotantokauden kuvaukset aloitettiin Tanskassa loppuvuonna 2018. Kolmas ja viimeinen tuotantokausi sarjasta julkaistiin 6. elokuuta 2020. == Lähteet == Luokka:Netflix- alkuperäissarjat Luokka:Tanskalaiset televisiosarjat
Liston

Liston on sukunimi seuraavilla henkilöillä: *James Michael Liston (1881–1976), uusiseelantilainen roomalaiskatolinen arkkipiispa *Robert Liston (1794–1847), skotlantilainen kirurgi *Sonny Liston (noin 1932–1970), yhdysvaltalainen raskaansarjan nyrkkeilijä ==Paikkoja== * Liston, venetsialainen sana kaupungissa olevalle paikalle, usein aukiolle * Liston, kylä Englannissa * Liston, kylä Australiassa ==Katso myös== * Akseli Listo, ent. Lilius * Listonsalmen kanava Luokka:Luettelot henkilöistä sukunimen mukaan
Avon (joki Warwickshiressä)

Avon (myös Upper Avon tai Warwickshire Avon) on noin 150 kilometriä pitkä joki Keski-Englannissa. Sen alkulähde on lähellä Nasebyn kylää, mistä se virtaa lounaaseen Northamptonshiren, Leicestershiren, Warwickshiren ja Worcestershiren kreivikuntien läpi ja yhtyy lopulta Severnjokeen. Sen alkulähteen ja suun välinen korkeusero on noin 150 metriä. Avonin varrella sijaitsevia paikkakuntia ovat muun muassa Rugby, Royal Leamington Spa, Warwick, Stratford-upon-Avon ja Evesham. Avon on kuuluisa kauniista maisemistaan erityisesti Eveshamin laaksossa, jonka hedelmällinen maaperä on otollinen maanviljelylle. Joessa elää runsaasti sisävesikalalajeja, ns. coarse fishBritanniassa ja Irlannissa termillä coarse fish tarkoitetaan kaikkia muita makean veden kaloja paitsi lohia ja taimenia, joita pidettiin historiallisesti ainoina arvokaloina.. Avonissa on useita sulkuja ja aikaisemmin sitä pitkin käytiin jonkin verran kauppaa mutta nykyisin se on yksinomaan virkistyskäytössä. == Lähteet == Luokka:Gloucestershiren joet Luokka:Leicestershiren joet Luokka:Northamptonshiren joet Luokka:Warwickshiren joet Luokka:Worcestershiren joet
Rosvalla Nyköping Eventcenter

Rosvalla Nyköping Eventcenter on tapahtumapaikka Nyköpingissä, Ruotsissa. Rakennuksen kokonaispinta-ala on noin 40 000 neliömetriä, johon sisältyy muun muassa 11 urheiluhallia, ravintoloita, kuntosaleja ja kokoustiloja. Tapahtumapaikassa on järjestetty urheilutapahtumia ja konsertteja. Vuonna 2003 avattu tapahtumapaikka on jääkiekkoseura Nyköpings Hockey:n ja jalkapalloseura Nyköpings BIS:n kotiareena. Tapahtumapaikalla on järjestetty vuonna 2007 ja 2012 Melodifestivalenin Toinen mahdollisuus -karsintoja. Vuoden 2019 Melodifestivalenin Toinen mahdollisuus -karsinta järjestetään tapahtumapaikalla. == Lähteet == == Aiheesta muualla == * Virallinen kotisivu Luokka:Ruotsin urheiluhallit Luokka:Nyköpingin kunta
Karibian laatta

Karibian laatta on pääosin mereinen mannerlaatta, joka sijoittuu Karibianmeren, Keski-Amerikan sekä Isojen Antillien eteläisimpien osien alueelle. Pohjoisessa laatta rajautuu Pohjois-Amerikan mannerlaattaan, jota vasten esiintyy lohkoliikuntoja. Tämä rajavyöhyke kulkee suoraan Isojen Antillien saariryhmän läpi, mistä oli lähtöisin esimerkiksi Haitin vuoden 2010 maanjäristys. Joidenkin arvioiden mukaan Karibian laatan pohjoisosa muodostaisikin oman laattansa, jota on kutsuttu Gonâven laataksi.C. DeMets, M. Wiggins-Grandison (2007). Lännessä Karibian laatta rajautuu Kookossaaren laattaan, joka subduktoituu Karibian laatan alle. Etelässä naapurilaattana on Nazcan laatta, mikäli Panaman ja Costa Rican alla olevaa Panaman laattaa ei huomioida.Peter Bird (2003). Etelä-Amerikan laatta työntyy idästä Karibian laatan alle, ja kaakossa laattojen välillä on lohkoliikuntoja. == Katso myös == * Laattatektoniikka == Lähteet == Luokka:Mannerlaatat
Siemenaihe

Siemenaihe on siemenkasveilla esiintyvä naaraspuolisen gametofyytin ja sen munasolun sisältävä rakenne, josta kehittyy hedelmöityksen jälkeen kasvin siemen. Siemenaiheen keskiössä sijaitsee siemenaiheen sydän eli nukellus. Se tuottaa isoitiön eli megasporin, josta kehittyy myös naarasalkeisvarsikoksi ja alkiorakoksi kutsuttu naarasgametofyytti, joka puolestaan tuottaa munasolun. Sydäntä ympäröivät siemenaiheen kalvot eli integumentit, joita voi olla yksi tai kaksi. Kärjestään avoimet kalvot jättävät siemenaiheen kärkeen pienen reiän, josta käytetään nimitystä siitereikä eli mikropyle. Siitereikää vastapäätä siemenaiheen tyvipuolella sijaitsee siemenaiheen kanta eli kalatsa, jossa kalvot kiinnittyvät sydämen tyveen, ja josta siemenaihe kiinnittyy napasuonella alustaansa. Kasvin hedelmöitys tapahtuu pölytyksen jälkeen kun siitepölyhiukkasen sisältämän koirasgametofyytin siitossolut kulkeutuvat siitereiän läpi siemenaiheen sydämelle. Paljassiemenisillä kasveilla siemenaiheen kalvoja on vain yksi, ja siemenaiheet sijaitsevat paljaina litteän emilehden varrenpuoleisella yläpinnalla, joka on käytännössä tavallisesti emilehtien muodostaman kävyn sisäpintaa. Koppisiemenisillä kasveilla puolestaan kalvoja on kaksi, ja siemenaiheet kehittyvät kukan emin umpinaisen sikiäimen sisäpuolelle, missä siemenaihe kiinnittyy sikiäimen seinässä olevaan istukkaan napasuonen välityksellä. Paljassiemenisillä kasveilla pölytyksessä siitepölyhiukkaset päätyvät siemenaiheelle yleensä pölytyspisaran välityksellä, kun taas koppisiemenisillä kasveilla siitepölyhiukkaset itse jäävät emin luotin ulkopinnalle, ja ainoastaan siitepölyhiukkasen kasvattama siiteputki työntyy emilehden pinnan lävitse kohti sikiäintä ja siemenaihetta. Siemenaiheita on luokiteltu niiden asennon perusteella. Useimmilla siemenkasveilla siemenaiheet ovat vastasuuntaisia eli anatrooppisia, mikä tarkoittaa siemenaiheen kääntyneen tai kiertyneen suunnilleen 180° kulmassa siten, että sen kärjen siitereikä on lähellä tyven kiinnityskohtaa eli napasuonta. Mikäli siemenaihe ei ole tällä tavoin kääntynyt, puhutaan suorasuuntaisesta eli atrooppisesta siemenaiheesta. Siemenaihe voi olla kääntynyt myös suunnilleen suorassa 90° kulmassa (hemianatrooppinen), lähes kokonaan ympäri (kirkinotrooppinen), siten että alkiorakkokin on käyristynyt (amfitrooppinen), tai siten että siemenaihe näyttää kiinnittyvän napasuoneen sivuttain kyljestään (kampylotrooppinen eli luokkimainen). Modellreihe von Grundformen der Samenanlagen -Brendel Nr. 164-166-.jpg|Suorasuuntainen siemenaihe vasemmalla, vastasuuntainen siemenaihe keskellä. Ovules_in_flower.png|Jouluruusun kukan poikkileikkaus, jossa osoitettu siemenaiheet. Cycas revoluta (1).JPG|Siemenaiheita käpypalmun emikävyllä. == Lähteet == Luokka:Kasvianatomia
Stade Nordique des Tuffes Jason Lamy Chappuis

Stade Nordique des Tuffes Jason Lamy Chappuis on kahden hyppyrimäen muodostama mäkihyppystadion Prémanonissa Ranskassa. ==Historia== Ensimmäinen K70-hyppyrimäki, Les Tuffes, rakennettiin vuonna 1953 ja seuraavana vuonna siinä järjestettiin ensimmäiset kilpailut. Vuonna 1976 rakennettiin pienemmät hyppyrimäet ja Les Tuffes remontoitiin K76 HS82 -kokoiseksi. Maaliskuussa 2015 mäkihyppystadion nimettiin Jason Lamy Chappuisin mukaan. Lausannen vuoden 2020 nuorten talviolympialaisia varten mäkihyppystadion modernisoitiin vuosina 2017–2018. K76-mäki purettiin ja tilalle rakennettiin uusi K81 HS90 -mäki, jossa on teräksestä tehty vauhtimäki. Uusittu hyppyrimäki avattiin Ranskan mestaruuskilpailuiden yhteydessä maaliskuussa 2018 ja joulukuussa 2018 siinä järjestettiin naisten mäkihypyn maailmancupin osakilpailuja. ==Les Tuffes HS90== ===Mäkiennätyksen kehittyminen (miehet)=== Mäkiennätyksen 93,5 metriä on hypännyt Jonathan Learoyd. Päivämäärä Hyppääjä Pituus Kilpailu Kommentti 30.3.2008 Jason Lamy Chappuis 88,5 m HS82-mäen mäkiennätys 30.3.2018 Ronan Lamy Chappuis 89,0 m Ranskan mestaruuskilpailut 2018 30.3.2018 Jonathan Learoyd 93,5 m Ranskan mestaruuskilpailut 2018 ===Mäkiennätyksen kehittyminen (naiset)=== Naisten mäkiennätyksen 94,5 metriä on hypännyt Katharina Althaus. Päivämäärä Hyppääjä Pituus Kilpailu Kommentti 27.1.2013 Marie Hoyau 63,0 m 24.3.2013 Julia Clair 68,0 m 24.3.2013 Léa Lemare 69,5 m 24.3.2013 Coline Mattel 72,0 m 24.3.2013 Julia Clair 73,5 m 24.3.2013 Léa Lemare Coline Mattel 74,0 m HS82-mäen mäkiennätys 30.3.2018 Océane Paillard 74,5 m Ranskan mestaruuskilpailut 2018 30.3.2018 Julia Clair 84,0 m Ranskan mestaruuskilpailut 2018 30.3.2018 Léa Lemare 85,0 m Ranskan mestaruuskilpailut 2018 30.3.2018 Lucile Morat 86,0 m Ranskan mestaruuskilpailut 2018 14.12.2018 Julia Clair 86,5 m Maailmancup 14.12.2018 Urša Bogataj 90,0 m Maailmancup 14.12.2018 Haruka Iwasa Lisa Eder 78,5 m Maailmancup 14.12.2018 Julia Clair Li Xueyao 80,5 m Maailmancup 14.12.2018 Špela Rogelj Lucile Morat 86,5 m Maailmancup 14.12.2018 Sofja Tihonova 87,0 m Maailmancup 14.12.2018 Urša Bogataj 88,0 m Maailmancup 14.12.2018 Ema Klinec 91,5 m Maailmancup 15.12.2018 Katharina Althaus 94,5 m Maailmancup ===Kesämäkiennätyksen kehittyminen (miehet)=== Kesämäkiennätyksen 87,0 metriä on hypännyt Sébastien Avoine. Päivämäärä Hyppääjä Pituus Kilpailu Kommentti 5.10.2008 Sébastien Avoine 87,0 m HS82-mäen kesämäkiennätys ===Kesämäkiennätyksen kehittyminen (naiset)=== Naisten kesämäkiennätyksen 68,5 metriä on hypännyt Anais Geoffray. Päivämäärä Hyppääjä Pituus Kilpailu Kommentti 19.8.2012 Anais Geoffray 68,5 m HS82-mäen kesämäkiennätys ==Lähteet== *Stade Nordique des Tuffes Jason Lamy Chappuis skisprungschanzen.com *Sertifikaatti (pdf) berkutschi.com *Results – Prémanon fis-ski.com ===Viitteet=== Luokka:Ranskan hyppyrimäet Luokka:Jura
Kyynelten muuri

Kyynelten muuri () on Galápagossaarten Isabelalla oleva muuri, jota siellä olleet vangit rakensivat vuosien 1946–1959 aikana. Galápagossaaret toimi vuosina 1946–1959 avovankilana. Saariston suurin rangaistussiirtola oli Isabelalla, ja sen oli toisen maailmansodan jälkeen perustanut Ecuadorin presidentti José María Velasco Ibarra. Vuoden 1950 tienoilla Galápagossaarilla oli noin 250 vankia. Isabelan rangaistussiirtolassa otettiin käyttöön myös pakkotyö rangaistuskeinona. Vangit laitettiin joka päivä rakentamaan muuria vulkaanisesta kivestä. Miehet joutuivat kantamaan kiviä useiden kilometrien matkan. Olosuhteet olivat usein haastavat: aurinko lämmitti ilmaa ja vangit olivat aliravittuja eikä heillä ollut tarpeeksi juotavaa. Koska muuria rakennettaessa kuoli satoja vankeja, sitä alettiin kutsua kärsimysten takia Kyynelten muuriksi. Muurin rakentaminen lopetettiin vuonna 1959, kun rangaistussiirtolaki lakkautettiin. Se on 190 metriä pitkä, 9 metriä korkea ja perustaltaan 6 metriä leveä rakennelma. Se sijaitsee Puerto Villamilista seitsemän kilometriä länteen, ja siitä on tullut turistikohde. == Lähteet == Luokka:Ecuadorin rakennukset ja rakennelmat Luokka:Galápagossaaret Luokka:Muurit
Requin-luokka

Requin-luokka oli Ranskan merivoimien yhdeksän sukellusveneen muodostama alusluokka toisessa maailmansodassa. == Alukset == Kuusi alusta tilattiin osana vuoden 1922 laivasto-ohjelmaa ja loput kolme vuotta myöhemmin. Ne olivat ensimmäiset Ranskan laivastolle suunnitellut uudet avomerikelpoiset sukellusveneet ensimmäisen maailmansodan jälkeen.Gardiner, Robert s. 272 Requin-luokan sukellusveneet Nimi Telakka Kölinlasku Vesille Valmis Kohtalo Requin Arsenal de Cherbourg 19. heinäkuuta 1924 Saksa vallannut 8. joulukuuta 1942 Bizertassa Regia Marinan R.Smg. FR-113 miehistönsä upottama 9. syyskuuta 1943 Souffleur Cherbourg 1. lokakuuta 1924 torpedoitu 25. kesäkuuta 1941 Marsouin Arsenal de Brest 27. joulukuuta 1924 romutettu helmikuussa 1946 Dauphin Arsenal de Toulon 2. huhtikuuta 1925 Saksa vallannut 8. joulukuuta 1942 Bizertassa Regia Marinan R.Smg. FR-115 miehistönsä upottama 15. syyskuuta 1943 Narval Cherbourg 9. toukokuuta 1925 uponnut osuttuaan miinaan 15. joulukuuta 1940 Morse Cherbourg 11. marraskuuta 1925 uponnut osuttuaan miinaan 16. kesäkuuta 1940 Phoque Brest 16. maaliskuuta 1926 Saksa vallannut 8. joulukuuta 1942 Bizertassa Regia Marinan R.Smg. FR-111 upotettu 28. helmikuuta 1943 Espadon Toulon 28. toukokuuta 1926 Saksa vallannut 8. joulukuuta 1942 Bizertassa Regia Marinan R.Smg. FR-114 miehistönsä upottama 13. syyskuuta 1943 Caiman Cherbourg 11. maaliskuuta 1927 upotettu 11. maaliskuuta 1944 ==Lähteet == * * === Viitteet === *
Gibb

Gibb on muun muassa seuraavien henkilöiden sukunimi: * Andy Gibb (1958–1988), brittiläinen laulaja, lauluntekijä ja näyttelijä * Barry Gibb (s. 1946), brittiläinen muusikko * Cynthia Gibb (s. 1963), yhdysvaltalainen näyttelijä * Maurice Gibb (1949–2003), brittiläinen muusikko * Robin Gibb (1949–2012), brittiläinen laulaja-lauluntekijä.
Emil Honkapuu

Oskar Emil Honkapuu, vuoteen 1935 StavenhagenKalevalan riemuvuoden suurnimenmuutto. Helsingin Sanomat, 12.5.1935, s. 29. (4. lokakuuta 1885 Viipurin maalaiskuntaAikalaiskirja 1934, s. 639 (Viitattu 18.12.2018) – 7. elokuuta 1936 HelsinkiJoht. Emil Honkapuu kuollut. Helsingin Sanomat, 8.8.1936, s. 2.) oli suomalainen osuustoimintaliikkeen parissa työskennellyt johtaja ja päätoimittaja. Honkapuun vanhemmat olivat puutarhuri Karl Fredrik Rudolf Stavenhagen ja Ulrika Maria Hukkanen. Hän kävi viisi luokkaa lyseota ja työskenteli kirjanpitäjänä, kaupanhoitajana ja pankkivirkailijana vuodesta 1902. SOK:n palveluksessa Honkapuu toimi vuodesta 1907, konttoristina, neuvojana, aputoimittajana, johtokunnan ja hallintoneuvoston sihteerinä sekä 1916–1917 neuvontatoimiston hoitajana. SOK:n johtaja ja johtokunnan jäsen, jonka erikoisala oli neuvontatyö, Honkapuu oli vuodesta 1917. Edellisestä vuodesta hän oli myös Yhteishyvän, Samarbeten ja Osuuskauppalehden päätoimittaja ja vuodesta 1928 Handelslagetin. Osuustoimintalehden toimituksen jäsen Honkapuu oli vuodesta 1921. Yhteiskirjapaino Oy:n johtokunnan jäsen hän oli vuodesta 1919 ja Pellervo-seuran 1922–1928, Yleisradion hallintoneuvostossa Honkapuu oli 1926–1929. ==Lähteet== Luokka:Suomalaiset päätoimittajat Luokka:Suomalaiset osuustoimintaliikkeen vaikuttajat Luokka:Vuonna 1885 syntyneet Luokka:Vuonna 1936 kuolleet
Nostolava-auto Jalo & Jalo

Nostolava-auto Jalo & Jalo Oy on suomalainen perheyritys, joka vuokraa nostolava-autoja ja henkilönostimia. Yritys toimii Suomessa, Pohjoismaissa ja Baltiassa. Päätoimipisteet sijaitsevat Turussa, Espoossa ja Jyväskylässä, ja kalustoa on myös Vaasassa, Kuopiossa ja Keminmaalla. Vuonna 1972 Turussa perustetun yrityksen omistavat Kari Jalo ja hänen poikansa Sami ja Toni. He kaikki työskentelevät yrityksessä. Yritys työllisti vuonna 2017 noin 35 henkilöä, ja sen kalusto käsitti yli 50 nostolava-autoa sekä noin 120 pienempää henkilönostinta. Jalo & Jalo on laajentunut 2010-luvulla yritysostoin. Vuonna 2012 se osti Ristosakari Oy:n liiketoiminnat, mikä laajensi yrityksen henkilönostin- ja kuukulkijakalustoa. Vuonna 2014 Jalo & Jalo osti enemmistön jyväskyläläisestä Kymppinostot Oy:stä. Vuonna 2015 se osti torniolaisen, myös Ruotsissa toimineen Havator Groupin nostolava- autobisneksen. Vuonna 2017 Jalo & Jalo osti helsinkiläiseltä Janneniskalta 34–80 metriin yltäviä nostokoneita ja toimii nyt myös Ruotsin markkinoilla. == Lähteet == Luokka:Suomalaiset rakennuskonevuokraamot Luokka:Suomalaiset perheyritykset
Uskontofenomenologia

Uskontofenomenologia on yksi uskontotieteen pääala. Alun perin uskontofenomenologinen tutkimus vertaili eri uskontoja, jolloin sen avulla uskontoilmiölle voitiin tunnistaa maailmanlaajuisesti yhteisiä piirteitä. Kuitenkin myöhemmin uskontofenomenologisen tutkimuksen aiheet ovat siirtyneet tutkimaan uskonnon merkitystä uskovalle henkilölle itselleen. Uskontofenomenologisessa tutkimuksessa korostetaan uskontoa kulttuuri-, aika- ja paikkasidonnaisena ilmiönä. == Lähteet == * Airaksinen, Tiina; Mikkola, Kati; Suokko, Eija: Valo. Lukion uskonto kurssit IV-VI (OPS16). Otava, 2018. === Viitteet === Luokka:Uskontotieteen käsitteet
Berryvillen taistelu

Berryvillen taistelu () oli 3. – 4. syyskuuta 1864 käyty Yhdysvaltain sisällissodan taistelu. Se käytiin Clarken piirikunnassa Virginiassa sijaitsevassa Berryvillessa Unionin kenraalimajuri Philip Sheridanin ja Konfederaation kenraaliluutnantti Jubal Earlyn komentamien joukkojen välillä. Ennen taistelua Unionin joukot olivat lähteneet marssimaan Halltownista etelään. Joukot saapuivat Berryvilleen 3. syyskuuta ja ryhtyivät leiriytymään alueelle. Kesken leiriytymisen Yksi Konfederaation divisioonista hyökkäsi leiriytyjiä vastaan, mutta ei onnistunut lyömään näitä. Seuraavana yönä Early siirsi kaikki komentamansa joukot Berryvilleen taistelua varten. Auringonnousun jälkeen Early kuitenkin totesi Sheridanin joukkojen olevan liian vahvoja, eikä määrännytkään joukkojaan uuteen hyökkäykseen. Hyökkäyksen sijaan Konfederaation joukot vetäytyivät hämärän tultua Opequon Creekiin. Osapuolet menettivät taistelussa yhteensä noin 500 miestä. == Lähteet == Luokka:Yhdysvaltain sisällissodan taistelut Luokka:Virginia Yhdysvaltain sisällissodassa Luokka:Vuoden 1864 sotahistoria
Tiivola

Tiivola on suomalainen sukunimi, joka on muun muassa seuraavilla henkilöillä: *Mika Tiivola (1922–1994), Suomen Yhdyspankin pääjohtaja *Peter Tiivola (s. 1993), jääkiekkoilija *Rolf Tiivola (1894–1962), rovasti ja päätoimittaja *Satu Tiivola (1924–2023), yrittäjä ja kauppaneuvos.
Intiaaniterritorio

Intiaaniterritorio () oli intiaaneille tarkoitettu territorio eteläisessä Yhdysvalloissa. Se oli tarkoitettu erityisesti heimoille, jotka pakkosiirrettiin alueelle Indian Removal Actin myötä. Intiaaniterritorio sai rajansa Indian Intercourse Actin jälkeen 1834. Viisi heimoa (Viisi sivistynyttä heimoa) perusti pääkaupunkeja Intiaaniterritorioon: *Cherokeet – Tahlequah *Chickasawit – Tishomingo *Choctawit – Tuskahoma (siirrettiin myöhemmin Durantiin) *Creekit – Okmulgee *Seminolit – Wewoka Intiaaniterritorio lakkautettiin 16. marraskuuta 1907, jolloin se ja Oklahoman territorio yhdistyivät muodostaen Oklahoman osavaltion. ==Luokka== == Aiheesta muualla == Luokka:Yhdysvaltain entiset territoriot Luokka:Oklahoman historia
Mucho Barato

Mucho Barato on rap-yhtye Control Machete debyyttialbumi, joka julkaistiin vuonna 1996. ==Kappalelista== # # # # # # # # # # # # # # # # # # Luokka:Control Macheten albumit Luokka:Vuoden 1996 albumit
Artilleria Pesada, Presenta...

Artillería Pesada presenta on rap-yhtye Control Macheten toinen albumi, joka julkaistiin vuonna 1999. == Kappaleet == # # # # # # # # # # # # # == Aiheesta muualla == * Artillería Pesada presenta discogs.com -sivustolla Luokka:Control Macheten albumit Luokka:Vuoden 1999 albumit
Kyengat

Kyengat (kyangat, tyengat, changat, tchiangat ja muita kirjoitusasuja) ovat etninen ryhmä Nigerjoen varrella Nigerissä, Nigeriassa ja Beninissä. He asuvat Nigerissä Gayan departementissa, Nigeriassa Kebbin osavaltion Dandin ja Bagudon piirikunnissa sekä Beninissä Malanvillen seudulla. Kyengoja on yli 30 000 henkeä. Kyengan kieli kuuluu mandelaisten kielten itäryhmään. Suuri osa kyengoista on siirtynyt puhumaan djermaa, dendiä tai hausaa. Kansan pääelinkeino on maanviljely. Lisäksi harjoitetaan kalastusta, kaupankäyntiä ja tuotetaan suolaa. Yhteiskunta perustuu suurperheiden muodostamiin suku- ja kyläyhteisöihin. Suurin osa on sunnimuslimeja. ==Lähteet== Luokka:Beninin etniset ryhmät Luokka:Nigerian etniset ryhmät Luokka:Nigerin etniset ryhmät
Eleonora Brown

Eleonora Brown (s. 22. elokuuta 1948 Napoli) on italialainen näyttelijä, jonka varhain katkenneen uran muistetuimmaksi suoritukseksi on jäänyt hänen ensimmäinen roolinsa, Vittorio De Sican vuonna 1960 ohjaamassa draamaelokuvassa Kaksi naista. De Sica valitsi tuolloin 11-vuotiaan Brownin tämän ensimmäiseen rooliin kolmenkymmenen hakijan joukosta, joista yksi oli tuleva tähti Raffaella Carrà. Brown on myöhemmin kertonut että elokuvan joukkoraiskauskohtaus aiheutti hieman hämminkiä, koska katolilaisen kasvatuksen saanut 11-vuotias tyttö ei tiennyt sellaisista asioista vielä mitään. Hänen roolihahmonsa äitiä elokuvassa näytellyt Sophia Loren katkaisi De Sican ohjausyritykset alkuunsa sanomalla: "Vittorio, Eleonora ei tiedä". Loren otti nuoren Brownin suojelukseensa ja kielsi elokuvan tekemiseen osallistuvilta jopa kiroilemisen Brownin läsnä ollessa. Tästä alkoi elinikäinen ystävyys ja Brown kertoo että Loren on siitä asti kutsunut häntä tyttärekseen. Brown näytteli vielä De Sican seuraavassa elokuvassa Viimeinen tuomio, mutta keskeytti sen jälkeen uransa koulunkäynnin takia. Seuraavan roolinsa hän sai 1964 Raffaello Matarazzon viimeisessä elokuvassa Amore mio. Tämän jälkeen hänelle tarjottiin rooleja aika heikkotasoisissa elokuvissa ja hän päätti siitä syystä lopettaa uransa kymmenennen elokuvansa jälkeen vuonna 1968, vain 20-vuotiaana. Hän palasi yllättäen valkokankaalle viisi vuosikymmentä myöhemmin saatuaan roolin Cristian De Mattheisin vuonna 2018 valmistuneessa elokuvassa Un amore così grande. == Lähteet == Luokka:Italialaiset näyttelijät Luokka:Vuonna 1948 syntyneet Luokka:Elävät henkilöt
Eberhard Zwicker

Karl Eberhard Zwicker (15. tammikuuta 1924 Öhringen, Saksa – 22. marraskuuta 1990 Icking, SaksaHerman A .O. Wilms: In memoriam. Journal of the Audio Engineering Society) oli saksalainen psykoakustiikan uranuurtaja. 1967 hänet nimitettiin professoriksi Münchenin teknillisen yliopiston vasta perustettuun Sähköakustiseen instituuttiin. Hän määritteli Bark-asteikon The Journal of the Acoustical Society of American (1961) artikkelissaan Subdivision of the audible frequency range into critical bands. == Lähteet == == Kirjallisuutta == * Zwicker, Eberhard; Fastl, Hugo: Psychoacoustics – Facts and Models. Springer-Verlag, 1990, ISBN 978-3-540-23159-2, ISBN 978-3-540-68888-4 (eBook). Luokka:Saksalaiset professorit Luokka:Vuonna 1924 syntyneet Luokka:Vuonna 1990 kuolleet
Bryan Adams (jääkiekkoilija)

__NOTOC__ Bryan Adams (s. 20. maaliskuuta 1977 Fort St. James) on kanadalainen uransa lopettanut jääkiekkoilija, joka lopetti uransa DEL-kauden 2012–2013 jälkeen. Hän pelasi NHL:n Atlanta Thrashersissa 11 ottelua tehoin 0+1=1. Adams voitti vuonna 2002 Calder Cupin pelatessaan Chicago Wolvesissa. == Lähteet == Luokka:Elävät henkilöt Luokka:Kanadalaiset jääkiekkoilijat Luokka:Vuonna 1977 syntyneet
Dermophis

Dermophis on matomaisten sammakkoeläinten suku Dermophiidae-heimossa. Sen levinneisyys yltää Etelä-Meksikosta Luoteis-Kolumbiaan. == Lajit == Sukuun kuuluu seuraavat lajit * Dermophis mexicanus (Duméril & Bibron, 1841) * Siphonops annulatus (Mikan, 1820) * Dermophis parviceps (Dunn, 1924) * Dermophis gracilior Günther, 1902 * Dermophis costaricense, Taylor, 1955 * Dermophis oaxacae (Mertens, 1930) * Dermophis occidentalis, Taylor, 1955 * Dermophis glandulosus, Taylor, 1955, Dermophis parvicepsin synonyymi. Uuden näytteet osoittavat kuitenkin, että Dermophis glandulosus on eri ja suurmpi laji kuin Dermophis parviceps * Dermophis donaldtrumpi, uuden lajin nimi, jonka antoi nimitysoikeuden lunastanut yritys, joka valmistaa ympäristöystävällisiä rakennusmateriaalejaHiljattain löydetty sammakkoeläinlaji nimettiin Donald Trumpin mukaan sekä * Dermophis thomensis, 1880, joka yleensä vielä sijoitetaan sukuun Schistometopum (Bocage, 1873)Schistometopum thomense. Amphibiaweb.org, viitattu 18.12.2018 == Lähteet == Luokka:Sammakkoeläimet
Aurelia Turbines

Aurelia Turbines on suomalainen, alle kolmen megawatin kaksivaiheisia kaasuturbiineja suunnitteleva ja valmistava yhtiö. Sen pääkonttori ja tuotanto sijaitsevat Lappeenrannassa, jossa se on osa kaupungin kasvavaa ympäristötekniikan keskittymää. == Historia == Aurelia Turbines Oy perustettiin vuonna 2013. Tärkein Aurelia Turbinesin saamista tunnustuksista on DENEFF:in (Deutsche Unternehmensinitiative Energieeffizienz) PERPETUUM Energieeffizienzpreis 2017. Deutsche Energie-Agenturin (dena) Start Up Energy Transition Award 2017 -kilpailussa Aurelia Turbines valittiin finalistien joukkoon. Vuonna 2018 se valittiin Red Herring Europe -kilpailun Top 100-listalle. == Tuotteet == Aurelia Turbines valmistaa hajautettua energiatuotantoa varten pienitehoisia kaasuturbiineja, jotka soveltuvat esimerkiksi sähkön ja lämmön yhteistuotantoon (CHP, combined heat and power) teollisuudessa, liikerakennuksissa ja julkisissa laitoksissa. Turbiineissa voidaan käyttää myös uusiutuvia ja synteettisiä polttoaineita, kuten biokaasuja, bioöljyjä ja vetyä. Aurelia Turbines hyödyntää turbiineissaan aktiivista magneettilaakerointia ja IRG2-prosessia. IRG2 (Intercooled and Recuperated, Generator on 2 spools) tarkoittaa välijäähdytettyä ja rekuperoitua, kaksivaiheista ja kaksiakselista kaasuturbiinia. Prosessi mahdollistaa korkean sähköisen hyötysuhteen. Turbiini on suunniteltu modulaariseksi, jolloin sitä voidaan hyödyntää erilaisissa sovelluksissa esimerkiksi erilaisia uusiutuvia polttoaineita käytettäessä. Yhtiön kaasuturbiinit perustuvat omiin innovaatioihin ja Lappeenrannan-Lahden teknillisessä yliopistossa kehitetyn tekniikan hyödyntämiseen. ==Aiheesta muualla== *Aurelia Turbines == Lähteet == Luokka:Suomalaiset teollisuusyritykset
Even Hovland

Even Hovland (s. 14. helmikuuta 1989 Vadheim, Norja) on norjalainen jalkapalloilija, joka on pelipaikaltaan maalivahti. Hän edustaa Eliteserienissä pelaavaa Rosenborgia. Tämän lisäksi hän kuuluu myös Norjan jalkapallomaajoukkueeseen. == Aiheesta muualla == *Even Hovlandin esittely Norjan jalkapalloliiton sivustolla Luokka:Norjalaiset jalkapalloilijat Luokka:Vuonna 1989 syntyneet Luokka:Elävät henkilöt
Joseph Zeller

Joseph Richard "Joe" Zeller (19. syyskuuta 1918 Campus, Illinois – 12. joulukuuta 2018 lähellä New Tripolia)Legacy: Obiatuaries: Joseph Richard "Joe" Zeller oli yhdysvaltalainen poliitikko. Hän loi poliittisen uransa Pennsylvaniassa, jossa toimi Emmauksen pormestarina ja istui viisi kautta Pennsylvanian edustajainhuoneen jäsenenä. 100-vuotiaaksi elänyt Zeller kiitti pitkäikäisyydestään positiivista elämänasennettaan.WFMZ: Former Emmaus mayor, state representative dies at age 100 Zellerin vanhemmat olivat Carl ja Frances (Kunkel) Zeller. Lapsena hän kohtasi menetyksiä, sillä veli kuoli espanjantautiin ja äiti-Zeller menehtyi toisen poikansa ollessa 11-vuotias. Ennen poliittista uraansa Zeller palveli Yhdysvaltain laivastossa toisessa maailmansodassa ja Korean sodassa. == Lähteet == Luokka:Yhdysvaltalaiset demokraattipoliitikot Luokka:Vuonna 1918 syntyneet Luokka:Vuonna 2018 kuolleet Luokka:Yli satavuotiaiksi eläneet yhdysvaltalaiset
Epselöinti

Epselöinti on ylöjärveläisen Global EcoProcess Services Oy:n (lyhenteenä EPSE) kehittämä ja patentoima menetelmä raskasmetallien erottelemiseksi kaivos- ja muun teollisuuden jätevesistä. Prosessi perustuu patentoituun epse-kemikaaliin ja pH:n säätöön. == Historia == Idea epselöinnistä syntyi 2000-luvun alkuvuosina, kun pirkanmaalainen kemisti Vesa Rissanen galvanoi lentokoneen osia omistamallaan peittaamolla. Galvanoinnissa terästä kastetaan galvanointihappoon, jolloin siitä samalla liukenee lukuisia metalleja happoon. Kun neste kyllästyy liuenneilla metalleilla, se ei enää toimi galvanoinnissa ja on vaarallista jätettä. Rissanen alkoi miettiä yrittäjäkaverinsa kanssa, miten jopa puolen miljoonan markan vuosittaisista jätteen käsittelymaksuista päästäisiin eroon. Yrittäjät onnistuivat sakkauttamaan hapon niin, että lopputuloksena oli puhdasta vettä ja monimetallisakkaa. Sen jälkeen, kun peittaamolta loppuivat työt, hän alkoi pohtia kehittämänsä menetelmän kaupallistamista pirkanmaalaisen yrittäjän Jouni Jääskeläisen kanssa. Tätä varten perustettiin vuonna 2012 Global Ecoprocess Services Oy, josta käytetään usein lyhennettä Epse. Aluksi yritys keskittyi vain peittauksessa syntyviin jätevesiin. Talvivaaran kaivoksen julkisuudessa käsitellyt jätevesiongelmat saivat Rissasen ja Jääskeläisen pohtimaan, voisiko metalleja erotella myös kaivosten jätevedestä. == Menetelmä == Epselöinti on yksinkertainen ja nopea saostustekniikka. Prosessi perustuu epse-kemikaaliin ja pH:n säätöön ja sitä kutsutaan nimellä EPSE Metodi. Epselöinnissä syntyvä monimetallisakka on pysyvästi liukenematonta toisin kuin muissa vastaavissa menetelmissä, joissa sakat jäävät alttiiksi takaisinliukenemiselle. Syynä on se, että tavallinen hydroksidisaostus on reversiibeli, mikä tarkoittaa, että saostunut metallihydroksidi liukenee takaisin ympäristöönsä pH-tason muuttuessa. Epselöinti soveltuu lähes kaikkien metallien erotteluun. Monet menetelmät, kuten adsorptio, vaativat monimetalliympäristössä useita eri käsittelykertoja useilla eri kemikaaleilla. Alkali- ja osittain maa-alkalimetallit eivät saostu suoraan EPSE-menetelmällä, mutta niiden pitoisuudet voidaan samassa käsittelyssä tarvittaessa alentaa. Epselöinnin synnyttämää monimetallisakkaa voidaan käyttää raaka-aineena monin tavoin. Siitä voidaan erotella ja uudelleenkäyttää arvometalleja. Niissä tapauksissa, joissa metallien talteenotto ei ole taloudellisesti perusteltua, sakka on mahdollista hyödyntää esimerkiksi betoniseoksen raaka-aineena. Mikäli sakkaa ei millään lailla hyödynnetä, se voidaan loppusijoittaa kaatopaikalle, sillä liukenemattomuutensa takia sitä tarvitse käsitellä ongelmajätelaitoksella. ==Menetelmän sovellukset== Epse on myöhemmin kokeillut menetelmänsä soveltamista myös voima- ja lämpölaitosten tuhkan sekä pilaantuneen maa- aineksen puhdistamiseen. Esimerkiksi vuonna 2018 Epsellä on ollut Vantaan Energian kanssa hanke, jossa kokeillaan Vantaan jätevoimalan savukaasupesurin veden käyttöä voimalan käytössä syntyvän tuhkan pesemiseen."> == Lähteet == Luokka:Jätteet
Qatarin filharmonikot

Qatarin filharmonikot on Qatarissa toimiva sinfoniaorkesteri, joka pyrkii edistämään sekä läntistä että arabien taidemusiikkikulttuuria. Orkesterin taustavaikuttaja oli sen perustamisen yhteydessä vuonna 2007 Moza bint Nasser. Avajaiskonserttinsa orkesteri piti 30. lokakuuta 2008; kapellimestarina toimi Lorin Maazel. Myös ulkomailla kiertävä orkesteri pitää vuosittain keskimäärin neljäkymmentä erilaista ohjelmaa Katara-oopperatalossa, joka on sen kotipaikka. Katara-oopperatalo avattiin vuonna 2010 konsertilla, jossa Qatarin filharmonikot soittivat Marcel Khalifen rababkonserton kantaesityksen.Qatar Philharmonic Orchestra: The Story == Lähteet == Luokka:Sinfoniaorkesterit Luokka:Qatarin musiikki
Aerion

Aerion Corporation oli amerikkalainen lentokonevalmistaja pääpaikkanaan Reno, Nevadassa. Projektit sisälsivät mm. 8-12 paikkaisen AS2-ääntä nopeamman liikelentokoneen, avainsuunnittelutuen tarjoutuessa Lockheed Martinilta. Marraskuussa 2015 Aerion asetti tavoitteekseen saavuttaa FAA-sertifioinnin 2021 ja saapua palvelukseen 2023, mutta marraskuussa 2017 korjattiin käyttöönottovuodeksi 2025. == Aerion SBJ == Aerion SBJ oli konsepti ääntä nopeammaksi liikelentokoneeksi, jonka suunnitteli Aerion Corporation. Tuotantoon päästyään, se olisi mahdollistanut käytännöllisen ja tauottoman matkan Euroopasta Pohjois-Amerikkaan ja takaisin yhdessä työpäivässä. Tavoitehintana oli 80 miljoonaa dollaria (vuoden 2007 dollareina), kehityskulujen vaihdellessa 2,5:stä 3 miljoonaan dollariin. Sveitsiläinen ExecuJet ja Lyonin Indigo ovat yhtiön myyntiedustajia ympäri maailman Pohjois- Amerikkaa lukuun ottamatta. Yhtiön väittämä sisälsi 50 aiesopimusta asiakkailta, jokainen 250 000 dollarin ennakkomaksulla. Palvelukseen saapumisen piti tapahtua vuoden 2017/18 paikkeilla seuraten yhteisyrityksen perustamista ja pauhaavaa julkistuspäätöstä, kuitenkin marraskuun 2013 kuluessa yhtiö tiedotti, että se odottaa lentokokeiden suorittamisen alkavan 2019 ja ensimmäisen lentokone tulee markkinoiden tarjolle 2021. In 2014 muotoilu päivitettiin Aerion AS2:ksi, pituuden ja suurimman lentoonlähtöpainon kasvatettua vastaamaan asiakkaiden vaatimuksia. == Pienoismalli ja tekniset tiedot == Yleiset ominaisuudet: * Miehistö: 2 * Matkustajamäärä: 8–12 * Pituus: 41,33 m * Siipien kärkiväli: 19,57 m * Korkeus: 6,46 m * Suurin lentoonlähtöpaino: 40 823 kg * Moottorit: 2 × Pratt & Whitney JT8D-219 (ohivirtaus)suihkumoottoria 87,19 kN kumpikin == Lähteet == Luokka:Liikelentokoneet
Doug Anderson

Douglas Anderson (20. lokakuuta 1927 Edmonton – 8. tammikuuta 1998 Victoria) oli kanadalainen jääkiekkoilija. Hänen pelipaikkansa oli keskushyökkääjä. == Pelaajaura == Anderson debytoi ammattilaistasolla vuonna 1947. Hän voitti Stanley Cupin vuonna 1953 Montreal Canadiensin paidassa. Anderson lopetti uransa WHL-kauden 1962–1963 jälkeen. == Lähteet == Luokka:Kanadalaiset jääkiekkoilijat Luokka:Vuonna 1927 syntyneet Luokka:Vuonna 1998 kuolleet
Tiina Jortikka-Laitinen

Tiina Jortikka-Laitinen on suomalainen diplomaatti.Suomen suurlähetystö, Madrid: Curriculum vitae; Tiina Jortikka-Laitinen Jortikka-Laitinen työskenteli 1980–1990-lukujen aikana Suomen suurlähetystöissä Madridissa sekä Budapestissa ja Suomen-edustajistossa Euroopan neuvostossa, sittemmin Pariisissa (2000–2004). Hän on toiminut myös lukuisissa muissa Suomen ulkoasiainministeriön tehtävissä. Vuosina 2010–2013 hän oli suurlähettiläänä Tunisiassa ja Libyassa ja vuosina 2017-2021 suurlähettiläänä Espanjassa ja Andorrassa. Vuosina 2022–2023 hän toimii Etelämanner-sopimuksen Suomen isäntämaasihteeristön päällikkönä. Jortikka-Laitinen on naimisissa ja hänellä on kaksi lasta. == Lähteet == Luokka:Suomalaiset diplomaatit Luokka:Elävät henkilöt Luokka:Suomen suurlähettiläät